PMIndiaData/PMIndiaSum huggingface dataset:
ভারত-দক্ষিণ আফ্রিকা তথ্য ও যোগাযোগ সহযোগিতা প্রযুক্তি চুক্তি  :  আলোচিত কেন্দ্রীয়মন্ত্রিসভায়

তথ্য ও যোগাযোগ প্রযুক্তির ক্ষেত্রে দ্বিপাক্ষিক সহযোগিতা প্রসারেরলক্ষ্যে এ বছর ৮ জুলাই ভারত ও দক্ষিণ আফ্রিকার মধ্যে স্বাক্ষরিত চুক্তিটি সম্পর্কেআজ অবহিত করা হয় প্রধানমন্ত্রী শ্রী নরেন্দ্র মোদীকে। মন্ত্রিসভার বৈঠকেআলাপ-আলোচনাকালে এই চুক্তিটি সম্পর্কে বিশদভাবে ব্যাখ্যা করা হয় প্রধানমন্ত্রীরকাছে। দু ’ দেশের মধ্যে সম্পাদিত এই চুক্তিটি তথ্য ও যোগাযোগ প্রযুক্তির ক্ষেত্রেদু ’ দেশের সহযোগিতা প্রচেষ্টাকে আরও উন্নত করে তুলবে। এছাড়াও, সংশ্লিষ্টক্ষেত্রটিতে দু ’ দেশের বিভিন্ন বেসরকারি সংস্থা, দক্ষতা বৃদ্ধি প্রশিক্ষণের সঙ্গেযুক্ত প্রতিষ্ঠান এবং অন্যান্য সরকারি পর্যায়ের সংস্থাগুলি পরস্পরের সঙ্গে সক্রিয়সহযোগিতা বিনিময়েরও সুযোগ পাবে।
ভারত ও কানাডার চার্টার্ড অ্যাকাউন্ট্যান্ট প্রতিষ্ঠানগুলির মধ্যে সহযোগিতা প্রসার সম্পর্কিত চুক্তিতে অনুমোদন কেন্দ্রীয় মন্ত্রিসভার

‘ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া’ (আইসিএআই) এবং ‘চার্টার্ড প্রোফেশনাল অ্যাকাউন্ট্যান্টস অফ কানাডা’ (সিপিএ কানাডা)-র মধ্যে একটি মউ স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই বিষয়টিতে অনুমোদন দেওয়া হয়। ২০১১ সালে স্বাক্ষরিত একটি মউ এবং আইসিএআই ইন্ডিয়া এবং সিপিএ কানাডার মধ্যে মউ স্বাক্ষরের প্রস্তাবে একটি কর্মপরবর্তী পদক্ষেপ হিসেবে এই অনুমোদনদানের সিদ্ধান্ত গ্রহণ করা হয়। মউ-এর আওতায় চার্টার্ড অ্যাকাউন্ট্যান্টদের প্রাথমিক পর্যায়ে পেশাগত গুণ, দক্ষতা ও যোগ্যতা নির্ণয়ের ক্ষেত্রে ভারত ও কানাডার মধ্যে পারস্পরিক সহযোগিতার প্রসার ঘটবে। এছাড়াও, এই বিশেষ ক্ষেত্রটির সংজ্ঞা নির্ধারণ, শিক্ষা ও মূল্যায়ন ক্ষেত্রে দুটি দেশ পরস্পরের সঙ্গে সহযোগিতাবদ্ধ হবে। আইসিএআই সদস্য, ছাত্রছাত্রী এবং তাদের সংস্থাগুলির স্বার্থে পারস্পরিক দিক থেকে এক সুসম্পর্ক গড়ে তোলাই হল এই মউ সম্পাদনের মূল লক্ষ্য। আইসিএআই সদস্যরা এর ফলে তাঁদের পেশাগত ক্ষেত্রের পরিধি বাড়ানোর সুযোগ পাবেন এবং কাজের সূত্রে আইসিএআই ও সিপিএ কানাডার মধ্যে পারস্পরিক সম্পর্কেরও প্রসার ঘটবে। শুধু তাই নয়, স্বাক্ষরিত মউ-এর আওতায় তরুণ ভারতীয় চার্টার্ড অ্যাকাউন্ট্যান্টদের মধ্যে সিপিএ কানাডার স্বীকৃতি লাভের আগ্রহও বৃদ্ধি পাবে। প্রসঙ্গত উল্লেখ্য, বেশ কয়েকজন ভারতীয় চার্টার্ড অ্যাকাউন্ট্যান্ট বর্তমানে কানাডার সংস্থা ও প্রতিষ্ঠানগুলিতে কর্মসূত্রে শীর্ষপদ অধিকার করে রয়েছেন। অন্যদিকে, সিপিএ কানাডার স্বীকৃতি লাভের ফলে ভারতীয় মেধা ও দক্ষতার ওপর কানাডা কর্পোরেট ক্ষেত্রের আস্থা ও বিশ্বাসও ক্রমান্বয়ে বৃদ্ধি পাবে বলে আশা করা হচ্ছে। /…
কুয়েতবাসীদের জাতীয় দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী কুয়েতবাসীদের তাঁদের জাতীয় দিবসে শুভেচ্ছা জ্ঞাপন করেছেন। “কুয়েতের মানুষদের তাঁদের জাতীয় দিবসে শুভেচ্ছা জানাই। আমরা কুয়েতের সঙ্গে আমাদের নিকট সম্পর্ককে মূল্যবান মনে করি এবং সেই সম্পর্ক আরও সুদৃঢ় হবার অপেক্ষায় রয়েছি” বলেন প্রধানমন্ত্রী।
স্বাস্থ্যক্ষেত্রে গবেষণার জন্য ভারত এবং মায়ানমারের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতের ইন্ডিয়ান কাউন্সিল অফ মেডিকেল রিসার্চ (আইসিএমআর) এবং মায়ানমারের স্বাস্থ্য ও ক্রীড়া মন্ত্রকের চিকিৎসা গবেষণা দপ্তরের মধ্যে স্বাক্ষরিত সমঝোতাপত্র নিয়ে আলোচনা হয়েছে। ২০২০র ফেব্রুয়ারি মাসে নতুন দিল্লীতে এই সমঝোতা স্বাক্ষরিত হয়েছিল। এই সমঝোতাপত্রের মূল বিষয় ছিল স্বাস্থ্য সংক্রান্ত গবেষণার জন্য দুই সংস্থার মধ্যে পারস্পরিক বোঝাপড়া গড়ে তোলা। এর মূল উদ্দেশ্যগুলি হল : ক) পারস্পরিক আলোচনার মাধ্যমে চিহ্নিত সংক্রমিত ব্যাধি দূরীকরণ খ) নতুন নতুন ভাইরাসের সংক্রমণ প্রতিহত করার জন্য প্রয়োজনীয় নেটওয়ার্ক গড়ে তোলা গ) গবেষণার পদ্ধতি, বিভিন্ন চিকিৎসা উপাদানের পরীক্ষা-নিরীক্ষা এবং সেগুলির নিয়মাবলীর ওপর প্রশিক্ষণ/দক্ষতার বিকাশ ঘটানো। ঘ) নীতি-নির্দেশিকাগুলির মধ্যে সাযুজ্য গড়ে তোলা কর্মশালা, বৈঠক এবং গবেষণা প্রকল্পগুলির জন্য যে তহবিলের প্রয়োজন সে বিষয়ে বিভিন্ন সময় আলোচনার মাধ্যমে সিদ্ধান্ত নেওয়া হবে। সংশ্লিষ্ট দুই পক্ষ একটি যৌথ কর্মীগোষ্ঠী গড়ে তুলবে। এই গোষ্ঠীর বৈঠক পর্যায়ক্রমে ভারত ও মায়ানমারে অনুষ্ঠিত হবে। যে দেশ প্রতিনিধিদের পাঠাবে সেই দেশকে ভিসা, থাকার ব্যবস্থা, স্বাস্থ্য বীমা এবং যাতায়াতের খরচ বহন করতে হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে।
ভারত ও ইন্দোনেশিয়ার মধ্যে বৈজ্ঞানিক এবং প্রযুক্তিগত সহযোগিতা বিষয়ে সমঝোতায় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও ইন্দোনেশিয়ার মধ্যে বৈজ্ঞানিক এবং প্রযুক্তিগত সহযোগিতা বিষয়ে সমঝোতায় অনুমোদন দেওয়া হয়েছে। ২০১৮-র মে মাসে নতুন দিল্লিতে ভারতের বিজ্ঞান, প্রযুক্তি এবং ভূবিজ্ঞান মন্ত্রী ডঃ হর্ষবর্ধন এই সমঝোতায় স্বাক্ষর করেন। অন্যদিকে জাকার্তায় একই সময়ে ইন্দোনেশিয়ার গবেষনা, প্রযুক্তি এবং উচ্চশিক্ষা দপ্তরের মন্ত্রী মিস্টার মহম্মদ নাসির এই সমঝোতায় স্বাক্ষর করেন। এই সমঝোতার ফলে দু দেশের মধ্যে বিজ্ঞান ও প্রযুক্তি ক্ষেত্রে দ্বিপাক্ষিক সহযোগিতার এক নতুন দিগন্ত উন্মোচিত হবে বলে মনে করা হচ্ছে। /
পন্ডিত জওহরলাল নেহরুর মৃত্যু বার্ষিকীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পন্ডিত জওহরলাল নেহরুর প্রয়াণ বার্ষিকীতে তাঁকে শ্রদ্ধা জানিয়েছেন। এক ট্যুইটে প্রধানমন্ত্রী বলেছেন, “আমাদের প্রথম প্রধানমন্ত্রী পন্ডিত জওহরলাল নেহরুজী-কে তাঁর প্রয়াণ বার্ষিকীতে শ্রদ্ধার্ঘ্য”।
সার্বিক সমৃদ্ধি এবং শিল্পোদ্যোগে উৎসাহিত করার জন্য সংস্কারের আট বছর সম্পর্কিত বিবরণী সকলের সঙ্গে ভাগ করে নিয়েছেন প্রধানমন্ত্রী

নতুন দিল্লি, ১১ জুন, ২০২২ প্রধানমন্ত্রী শ্রী নরেন্দ্র মোদী সহজে ব্যবসা বাণিজ্যের ক্ষেত্রে গত আট বছরে গৃহীত বিভিন্ন সংস্কার মূলক উদ্যোগের বিবরণী এবং সার্বিক সাফল্য তথা শিল্পোদ্যোগে উৎসাহদানে বিভিন্ন প্রয়াস সকলের সঙ্গে ভাগ করে নিয়েছেন। শ্রী মোদী মাইগভ থেকে একটি ট্যুইট থ্রেড এবং তাঁর ওয়েবসাইট ও নমো অ্যাপ থেকে এসম্পর্কিত কয়েকটি নিবন্ধ সকলের সঙ্গে ভাগ করে নিয়েছেন। এক ট্যুইটে প্রধানমন্ত্রী বলেছেন, "রিফর্ম, ফারফর্ম এবং ট্রান্সফর্মের নীতির দ্বারা পরিচালিত হয়ে ভারত সরকার একাধিক সংস্কারমূলক উদ্যোগ নিয়েছে, যা সহজে ব্যবসা বাণিজ্যের সহায়ক হয়েছে। একই সঙ্গে বিকাশের পথে বাধা সৃষ্টিকারী বহু অকেজো আইন বাতিল করা হয়েছে। #8YearsOfReforms" "সার্বিক সমৃদ্ধি এবং শিল্পোদ্যোগে উৎসাহদানের জন্য ব্যাপক সংস্কার। #8YearsOfReforms" /
প্যারাঅলিম্পিক্স গেমসে পুরুষদের হাই জাম্প টি৪৭এ রৌপ্য পদক জেতায় নিশাদ কুমারকে প্রধানমন্ত্রীর অভিনন্দন

নতুন দিল্লি, ২৯শে আগস্ট, ২০২১ প্রধানমন্ত্রী শ্রী নরেন্দ্র মোদী প্যারাঅলিম্পিক্সে গেমসে পুরুষদের হাই জাম্প টি ৪৭ এ রৌপ্য পদক জেতায় নিশাদ কুমারকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ টোকিও থেকে আরো দারুণ খবর এসেছে। পুরুষদের হাই জাম্প টি ৪৭ এ নিশাদ কুমার রৌপ্য পদক জেতায় খুব আনন্দ লাগছে। অসাধারণ এই খেলোয়াড়ের নজরকাড়া দক্ষতা ও অধ্যাবসায় রয়েছে। তাঁকে অনেক অভিনন্দন। #Paralympics"
জম্মুতে ইন্ডিয়ান ইনস্টিটিউট অফ ম্যানেজমেন্ট গড়ে তোলার প্রস্তাবেঅনুমোদন কেন্দ্রীয় মন্ত্রিসভার

২০১৬-১৭ শিক্ষাবর্ষ থেকে জম্মুর পুরনো ইঞ্জিনিয়ারিং ও টেকনোলজিকলেজটিতে অস্থায়ীভাবে ইন্ডিয়ান ইনস্টিটিউট অফ ম্যানেজমেন্ট (আইআইএম)-এর একটি শাখাখোলার প্রস্তাব আজ অনুমোদন লাভ করে কেন্দ্রীয় মন্ত্রিসভার বৈঠকে। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত এই বৈঠকে ৬১ কোটি ৯০ লক্ষ টাকা ব্যয়ে প্রথমচার বছরের জন্য অস্থায়ীভাবে আইআইএম খোলার সিদ্ধান্ত নেওয়া হয় পুরনো ক্যাম্পাসটিতে।ইতিমধ্যে জম্মুতে একটি স্থায়ী ক্যাম্পাস গড়ে তোলার জন্য প্রয়োজনীয় পদক্ষেপ গ্রহণকরা হবে বলেও স্থির হয় বৈঠকে। এছাড়াও, কাশ্মীর অঞ্চলে গড়ে তোলা হবে একটি আউটক্যাম্পাসও। জম্মু ও কাশ্মীরের সার্বিক উন্নয়নে প্রধানমন্ত্রীর চিন্তাভাবনা অনুসরণকরেই আইআইএম-এর একটি ক্যাম্পাস গড়ে তোলার সিদ্ধান্ত নেওয়া হয়। শ্রীনগরের এনআইটি-রআধুনিকীকরণ এবং কাশ্মীর ও জম্মু অঞ্চলে একটি করে এইম্‌স প্রতিষ্ঠান গড়ে তোলারসিদ্ধান্তের ফলে জম্মু ও কাশ্মীরের অধিবাসীদের শিক্ষা ও স্বাস্থ্যের মান আরও উন্নতহয়ে উঠবে বলে আশা করা হচ্ছে। প্রসঙ্গত উল্লেখ্য, বর্তমানে দেশে রয়েছে মোট ১৯টি আইআইএম। এগুলিরমধ্যে ১৩টি অবস্থিত আমেদাবাদ, বেঙ্গালুরু, কলকাতা, লক্ষ্ণৌ, ইন্দোর, কোঝিকোড়,শিলং, রাঁচি, রায়পুর, রোহটাক, কাশীপুর, ত্রিচি ও উদয়পুরে। আরও ছ ’ টি আইআইএম চালুহয়েছে ২০১৫ সালে। এগুলির অবস্থান অমৃতসর, সিরমৌর, নাগপুর, বুদ্ধগয়া, সম্বলপুর এবংবিশাখাপত্তনমে। /
থাইল্যান্ডেররাজা ভূমিবল-এর মৃত্যুতে শোক ও সমবেদনা শ্রী নরেন্দ্র মোদীর

থাইল্যান্ডেররাজা মহামান্য ভূমিবল আদুল্যাদেজ-এর জীবনাবসানে শোক ও সমবেদনা প্রকাশ করেছেনপ্রধানমন্ত্রী শ্রী নরেন্দ্র মোদী। তিনি তাঁর শোক বার্তায় বলেছেন : “একালেরএক বিশেষ নেতা তথা উচ্চতম ব্যক্তিত্ব রাজা ভূমিবল আদুল্যাদেজ-এর মৃত্যুতে থাইল্যান্ডেরজনসাধারণের শোক ও দুঃখের সমব্যথী আমি ও সমগ্র ভারতবাসী। রাজাভূমিবল আদুল্যাদেজ অর্থাৎ, রাম ৯ ছিলেন সাধারণ মানুষের কাছে পরম শ্রদ্ধার পাত্র।তাঁর অগণিত গুণগ্রাহী ও পরিবার-পরিজনদের শোক ও চিন্তাভাবনার শরিক আমি নিজেও।”
হিমাচল প্রদেশ রাজ্যের প্রতিষ্ঠা দিবসে প্রধানমন্ত্রীর অভিনন্দন

হিমাচল প্রদেশ রাজ্যের প্রতিষ্ঠা দিবসে রাজ্যবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “হিমাচল প্রদেশ রাজ্যের প্রতিষ্ঠা দিবসে সেখানকার অধিবাসীদের জানাই শুভেচ্ছা ও অভিনন্দন। আগামী বছরগুলিতে এই রাজ্য অগ্রগতির এক নতুন শিখরে আরোহণ করুক এই কামনা জানাই।” /
প্রধানমন্ত্রী জওয়ান ও জনসাধারণের সঙ্গে দীপাবলিউদযাপন করলেন, হিমাচল প্রদেশে চিন-ভারত সীমান্তের কাছে

প্রধানমন্ত্রী শ্রী নরেন্দ্র মোদী হিমাচল প্রদেশের কিন্নর জেলার চিন-ভারত সীমান্তেরকাছে সামদো সফর করেন দীপাবলির দিন রবিবার, জওয়ানদের সঙ্গে দীপাবলি উদযাপনের জন্য। তিনি আইটিবিপি এবং ভারতীয় সেনাবাহিনীর জওয়ানদের সঙ্গে কথা বলেন এবং তাঁদেরহাতে মিষ্টি তুলে দেন। জওয়ানদের উদ্দেশে তিনি বলেন, ২০০১ সাল থেকেই প্রত্যেক দীপাবলি’তে তিনি সেনাবাহিনীরকর্মীদের সঙ্গে সাক্ষাৎ করে আসছেন। # সন্দেশ 2 সোলজার্সক্যাম্পেন, এই অভিযানের অঙ্গ হিসাবে সেনাদের প্রতি বার্তা পাঠানোরজন্য দেশবাসীর প্রতি তাঁর আহ্বানে দেশ জুড়ে সাধারণ মানুষের কাছ থেকে বিপুল সাড়াপাওয়া গেছে বলে প্রধানমন্ত্রী উল্লেখ করেন। প্রধানমন্ত্রী বলেন, প্রাক্তন সেনাকর্মীদের এক র‍্যাঙ্ক এক পেনশন দেওয়ারজন্য তিনি প্রতিশ্রুতি দিয়েছিলেন এবং তিনি যে সেটা পূরণ করতে পেরেছেন, সেজন্য তিনিআনন্দিত। সেনা প্রধান জেনারেল দলবীর সিং-ও এই উপলক্ষে সেখানে উপস্থিত ছিলেন। সামদো থেকে ফেরার পথে প্রধানমন্ত্রী কাছের একটি গ্রাম – চ্যাঙ্গো’তেকিছুক্ষণের জন্য থেমেছিলেন। তিনি সেখানে সাধারণ মানুষের সঙ্গে দীপাবলির শুভেচ্ছাবিনিময় করেন, গ্রামবাসীদের সঙ্গে আলাপচারিতায় মেতে ওঠেন এবং ছেলেমেয়েদের হাতেমিষ্টি তুলে দেন। …
প্রধানমন্ত্রী শ্রী নরেন্দ্র মোদী সকাশে টয়োটার প্রেসিডেন্ট এবং সুজুকির চেয়ারম্যান

টয়োটার প্রেসিডেন্টমিঃ আকিও টয়োডা এবং সুজুকির চেয়ারম্যান মিঃ ও সুজুকি আজ এখানে সাক্ষাৎ করেনপ্রধানমন্ত্রী শ্রী নরেন্দ্র মোদীর সঙ্গে। প্রধানমন্ত্রীরসঙ্গে আলোচনায় টয়োটা-সুজুকি বাণিজ্যিক অংশীদারিত্ব এবং কারিগরি উন্নয়ন সম্পর্কিতবিষয়গুলি বিশেষ প্রাধান্য পায়। এই অংশীদারিত্ব প্রযুক্তি ও উৎপাদন ক্ষেত্রে বিশ্বেটয়োটার নেতৃত্বকে প্রতিষ্ঠিত করবে বলে আশা করা হচ্ছে। অন্যদিকে, ভারতের মতো দেশেছোট গাড়ি নির্মাণের ক্ষেত্রে সুজুকির শক্তি ও দক্ষতা একটি প্রতিষ্ঠিত সত্য। এইঅংশীদারিত্বের সুবাদে নতুন প্রযুক্তিগত বিকাশের সম্ভাবনা আহরণের সুযোগ লাভ করবেভারত। এই সমস্ত প্রযুক্তির প্রয়োজনে স্থানীয়ভাবে যন্ত্রাংশ নির্মাণ ও উৎপাদনেরকাজটিও বিশেষ উৎসাহিত হবে বলে আশা করা হচ্ছে। এর ফলশ্রুতিতেবিশেষ প্রসার ঘটবে ‘মেক ইন ইন্ডিয়া’ কর্মসূচির যা কর্মসংস্থানের সুযোগ সৃষ্টিরক্ষেত্রেও এক বিশেষ অবদানের নজির সৃষ্টি করবে। এছাড়াও, ভারত থেকে নতুন প্রযুক্তিরগাড়ি বিদেশে রপ্তানির সম্ভাবনাও আরও উজ্জ্বল হয়ে উঠবে এই প্রচেষ্টার মধ্য দিয়ে। /
লন্ডনে জঙ্গি হামলার ঘটনারতীব্র নিন্দা করলেন ভারতের প্রধানমন্ত্রী

লন্ডনেজঙ্গি হামলার ঘটনার তীব্র নিন্দা করেছেন প্রধানমন্ত্রী শ্রী নরেন্দ্র মোদী। তিনিবলেছেন, আক্রমণের এই ঘটনা শুধু বেদনাদায়কই নয়, একইসঙ্গে তা মর্মস্পর্শীও। “লন্ডনেহামলার ঘটনা একাধারে বেদনাদায়ক ও মর্মস্পর্শী। এই ঘটনার আমরা তীব্র নিন্দা করি।যাঁরা নিহত হয়েছেন তাঁদের পরিবার-পরিজনদের উদ্বেগের শরিক আমিও। আহতদের জন্য রইলআমার প্রার্থনা।” – হামলার পরিপ্রেক্ষিতে এক বার্তায় একথাই বলেছেন ভারতেরপ্রধানমন্ত্রী।
মাতা অমৃতানন্দময়ীর ৬৩তম জন্মদিন উপলক্ষে প্রধানমন্ত্রীশ্রী নরেন্দ্র মোদীর সশ্রদ্ধ নিবেদন

প্রণাম আম্মা মঞ্চে উপবিষ্ট শ্রদ্ধেয় বিশিষ্টজন নমস্কার! আজকের এই শুভ ও পবিত্র মুহূর্তে আমি গভীর শ্রদ্ধা নিবেদনকরি আম্মাকে। সর্বশক্তিমান তাঁকে সুস্বাস্থ্য ও দীর্ঘায়ু দান করুন এই প্রার্থনাজানাই। কোটি কোটি ভক্তবৃন্দের কাছে তিনি এক আলোকবর্তিকা স্বরূপ। শুধু তাই নয়, অনেকভক্তের কাছেই তিনি হয়ে উঠেছেন প্রাণশক্তির সমার্থক। আসল ও প্রকৃত মায়ের মতোইপ্রত্যক্ষ ও পরোক্ষভাবে তাঁর দৃশ্য ও অদৃশ্য হাত দিয়ে যত্ন ও লালন করে চলেছেন তিনি । আম্মার আশীর্বাদ ও নিঃশর্ত ভালোবাসায় যাঁরা ধন্য হয়েছেন,আমি তাঁদের মতোই একজন ভাগ্যবান ব্যক্তি । তিনবছর আগে আম্মার ষাটতম জন্মদিনের অনুষ্ঠানে অমৃতপুরীতে উপস্থিত থাকার সুযোগ আমারহয়েছিল। আজ যদিও এই দিনটির উদযাপন অনুষ্ঠানে সশরীরে উপস্থিত থাকার সৌভাগ্য আমার হয়নি,তা সত্ত্বেও প্রযুক্তির সাহায্যে তাঁকে অভিনন্দন জানাতে পেরে আমি আনন্দিত। আমি সবেমাত্র কেরল থেকে ফিরেছি। সেখানকার জনসাধারণের যে স্নেহ ও ভালোবাসার স্পর্শ আমিপেয়েছি তাতে আমি মুগ্ধ। ভারতবর্ষ হ’ল এমন কিছু সাধু-সন্তের দেশ, যাঁরাদৃষ্টিগ্রাহ্য ‘সমস্ত কিছু’র মধ্যেই ঈশ্বরের উপস্থিতি উপলব্ধি করেছেন। এই ‘সমস্তকিছু’র মধ্যে সর্বাপেক্ষা বেশি প্রতীয়মান মানবজাতি। এই কারণেই মানবজাতির সেবা হ’লতাঁদের জীবনের মূল মন্ত্র। আমি শুনেছি যে, আম্মা তাঁর শৈশবে নিজের খাবার অন্যকেদান করাকে প্রিয় বলে মনে করতেন। বৃদ্ধ ও অশক্ত মানুষদের সেবা এবং দরিদ্র মানুষদেরসাহায্য করা ছিল তাঁর আবাল্যপালিত এক আবেগ ও অনুভূতি। ভগবান শ্রীকৃষ্ণের পূজাও তিনি করতেন তাঁর শৈশবে। এই দুটি গুণই হয়ে উঠেছে তাঁর শক্তির উৎস। ঈশ্বরের প্রতি ভক্তিএবং দরিদ্রনারায়ণের সেবার বার্তা আমি ব্যক্তিগতভাবে লাভ করেছি আম্মার সান্নিধ্যেএসে। বিশ্বের কোটি কোটি ভক্তজন এই মত ও পথে বিশ্বাস করেন। আম্মা পরিচালিত বিভিন্ন প্রতিষ্ঠান ও কর্মসূচির মধ্যদিয়ে যে সমস্ত সমাজসেবা ও দাতব্য কাজকর্ম করা হয়, সে সম্পর্কেও আমি অবগত। বিশ্বেরদরিদ্র সাধারণ মানুষের পাঁচটি প্রাথমিক প্রয়োজন পূরণে সাহায্য করতে সর্বদাই আগ্রহীআম্মা। এই চাহিদা বা প্রয়োজনগুলি হ’ল খাদ্য, আশ্রয়, স্বাস্থ্যের প্রতি যত্ন,শিক্ষা এবং জীবিকা। জল, পরিচ্ছন্নভাবে জীবনযাপন, স্বাস্থ্য, শিক্ষা ওবাসস্থান – এই ক্ষেত্রগুলিতে যে সমস্ত দানধ্যান ও কল্যাণমূলক কাজকর্ম করা হয়, আমিবিশেষভাবে উল্লেখ করব সেই বিষয়গুলিই। এর আওতায় যাঁরা উপকৃত হয়েছেন, তাঁদের মধ্যেকয়েকজনকে আজ এখানে শংসাপত্র দেওয়া হবে বলেও আমি জানতে পেরেছি। কেরলে পরিচ্ছন্নস্বাস্থ্য ব্যবস্থা গড়ে তুলতে ১০০ কোটি টাকা দেওয়ার প্রতিশ্রুতি দিয়েছেন আম্মা।তাঁর এই প্রতিশ্রুতির মধ্যে রয়েছে, দরিদ্র সাধারণ মানুষদের জন্য ১৫ হাজার শৌচালয়নির্মাণ। আজ পর্যন্ত সারা রাজ্যে আম্মার আশ্রমের তত্ত্বাবধানে সম্পূর্ণ হয়েছে ২হাজার শৌচাগার নির্মাণের কাজ। পরিবেশ সংরক্ষণ এবং তা নিরন্তরভাবে এগিয়ে নিয়ে যাওয়া হ’লঅন্যান্য আর সমস্ত কাজকর্মের মধ্যে একটি মাত্র উদাহরণ বিশেষ। মাত্র এক বছর আগে‘নমামি গঙ্গে’ কর্মসূচিতে আম্মা উদারভাবে দান করেছেন ১০০ কোটি টাকা। প্রাকৃতিকবিপর্যয়ের কারণে দুঃখ-দুর্দশা লাঘব করতে আম্মা সকল সময়ে এগিয়ে এসেছেন তাঁরসাহায্যের হাত নিয়ে। খুবই খুশির খবর যে, বিশ্বের সবচেয়ে কঠিন সমস্যাগুলিরমোকাবিলায় নতুন নতুন পথ ও উপায় উদ্ভাবন করছেন অমৃতা বিশ্ববিদ্যালয়ের গবেষকরা। পরিশেষে, এই উদযাপনের দিনটিতে অংশগ্রহণের সুযোগ দেওয়ারজন্য আন্তরিকভাবে ধন্যবাদ জানাই। আরও একবার আমি আমার গভীর শ্রদ্ধা নিবেদন করি আম্মারপ্রতি।
প্রধানমন্ত্রী কেভাড়িয়ায় রাষ্ট্রীয় একতা দিবসে রাষ্ট্রীয় একতার শপথবাক্য পাঠ করালেন

প্রধানমন্ত্রী শ্রী নরেন্দ্র মোদী আজ রাষ্ট্রীয় একতা দিবস উপলক্ষে কেভাড়িয়ায় স্ট্যাচু অফ ইউনিটিতে জাতীয় একতা দিবসের শপথবাক্য পাঠ করান। তিনি দেশের বিভিন্ন পুলিশ বাহিনীর রাষ্ট্রীয় একতা দিবসের কুচকাওয়াজ পরিদর্শন করেন। ২০১৪ সাল থেকে প্রতি বছর ৩১শে অক্টোবর দিনটি রাষ্ট্রীয় একতা দিবস উদযাপিত হচ্ছে। দেশ জুড়ে সমাজের সর্বস্তরের মানুষ ‘ঐক্যের জন্য দৌড়’ – এ অংশগ্রহণ করেন। সমস্ত রাজ্যের প্রতিনিধিরা এবং গুজরাট স্টুডেন্ট ক্যাডেট কর্পস্‌ ‘এক ভারত, শ্রেষ্ঠ ভারত’ মহড়া প্রধানমন্ত্রীর সামনে উপস্থাপিত করেন। এনএসজি, সিআইএসএফ, এনডিআরএফ, সিআরপিএফ, গুজরাট পুলিশ, জম্মু ও কাশ্মীর পুলিশ বাহিনী পৃথকভাবে তাঁদের মহড়ায় অংশ নেন। প্রধানমন্ত্রী এরপর কেভাড়িয়ায় প্রযুক্তিগত সামগ্রীর প্রদর্শন-স্থলের উদ্বোধন করেন। তিনি বিভিন্ন পুলিশ বাহিনীর স্টলগুলি ঘুরে দেখেন। সেখানে বিমান চলাচল নিরাপত্তা, পুলিশ বাহিনীর আধুনিকীকরণ সহ আধুনিক প্রযুক্তি প্রয়োগের বিভিন্ন নিদর্শন দেখানো হচ্ছে।
পিঙ্গালি ভেঙ্কাইয়ার জন্ম বার্ষিকীতে প্রধানমন্ত্রীর শ্রদ্ধার্ঘ

নয়াদিল্লি, ২ আগস্ট, ২০২২ প্রধানমন্ত্রী শ্রী নরেন্দ্র মোদী পিঙ্গালি ভেঙ্কাইয়ার জন্ম বার্ষিকীতে তাঁর প্রতি শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন ; “মহান পিঙ্গালি ভেঙ্কাইয়ার জন্ম বার্ষিকীতে আমি তাঁর প্রতি শ্রদ্ধা জানাচ্ছি। জাতীয় পতাকা উপহার দেওয়ায় আমরা সমগ্র জাতি তাঁর প্রতি ঋণী। এজন্য আমরা গর্ব অনুভব করি। জাতীয় পতাকা থেকে শক্তি এবং অনুপ্রেরণা নিয়ে রাষ্ট্রের অগ্রগতির স্বার্থে আমরা যেন কাজ করে চলি।”
কার্গিল বিজয় দিবস উপলক্ষ্যে সশস্ত্র বাহিনীকে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী কার্গিল বিজয় দিবস উপলক্ষ্যে সশস্ত্র বাহিনীর প্রতি শ্রদ্ধা নিবেদন করেছেন। এক বার্তায় প্রধানমন্ত্রী বলেছেন, ”আমাদের সশস্ত্র বাহিনীর জওয়ানরা ১৯৯৯ সালে অবিচলভাবে আমাদের দেশকে রক্ষা করেছিলেন, তাঁদের সাহস ও সঙ্কল্পকে কার্গিল বিজয় দিবসে স্মরণ করছি। তাঁদের শৌর্য প্রজন্মের পর প্রজন্মকে অনুপ্রাণিত করবে।“
বাসব জয়ন্তীতে জগতগুরু বাসবেশ্বরকে প্রধানমন্ত্রীর শ্রদ্ধার্ঘ

নতুনদিল্লি, ১৪ই মে, ২০২১ প্রধানমন্ত্রী শ্রী নরেন্দ্র মোদী বাসব জয়ন্তীতে জগতগুরু বাসবেশ্বরকে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “ বাসব জয়ন্তীর এই বিশেষ মুহুর্তে আমি জগতগুরু বাসবেশ্বরকে প্রণাম জানাই। তাঁর উদার শিক্ষা , বিশেষ করে সামাজিক ক্ষমতায়ন, সম্প্রীতি, ভ্রাতৃত্ববোধ ও পরদুঃখকাতরতার প্রতি গুরুত্ব দেওয়ার নীতি বহু মানুষকে অনুপ্রাণিত করে । “ /
“যক্ষ্মার অবসান” সূচক শীর্ষবৈঠকের উদ্বোধনী অধিবেশনে প্রধানমন্ত্রী ভাষণ দিলেন

প্রধানমন্ত্রীশ্রী নরেন্দ্র মোদী আজ নতুন দিল্লিতে “যক্ষ্মার অবসান” সূচক শীর্ষ বৈঠকের উদ্বোধনীঅধিবেশনে ভাষণ দেন। দিল্লিতে“যক্ষ্মার অবসান” শীর্ষ বৈঠকটি এই রোগ নির্মূল করার ক্ষেত্রে এক যুগান্তকারীঅনুষ্ঠান হিসেবে গণ্য হবে বলে প্রত্যয় ব্যক্ত করে প্রধানমন্ত্রী বলেন, এই রোগনির্মূল করতে গৃহীত প্রতিটি পদক্ষেপ গরিবদের জীবনযাত্রার মানোন্নয়নও করবে। প্রধানমন্ত্রীএ প্রসঙ্গে ঘোষণা করেন যে, বিশ্বের ২০৩০ সালের লক্ষ্যমাত্রার পরিপ্রেক্ষিতেভারতবর্ষ ২০২৫ সালের মধ্যেই যক্ষ্মাকে নির্মূল করার লক্ষ্য নিয়েছে। তিনি বলেন,সরকার এই লক্ষ্য পূরণে পূর্ণাঙ্গভাবে কাজ করে চলেছে। রাজ্য সরকারগুলির এক্ষেত্রেএকটা বড় ভূমিকা রয়েছে বলে জানিয়ে প্রধানমন্ত্রী বলেন যে, তিনি নিজে ব্যক্তিগতভাবেসব মুখ্যমন্ত্রীকে এই অভিযানে সামিল হওয়ার অনুরোধ জানিয়ে চিঠি দিয়েছেন। প্রধানমন্ত্রীবলেন, অগ্রণী যক্ষ্মা বিশেষজ্ঞ ও কর্মীরা এই প্রয়াসের এক গুরুত্বপূর্ণ অঙ্গ। যে সবরোগীরা এই যক্ষ্মা রোগকে জয় করেছেন, তাঁরাও অন্যদের উৎসাহিত করতে পারেন বলেপ্রধানমন্ত্রী মন্তব্য করেন। প্রধানমন্ত্রী‘মিশন ইন্দ্রধনুষ’ ও ‘স্বচ্ছ ভারত’-এর উদাহরণ দিয়ে বলেন, কেন্দ্রীয় সরকার কিভাবেকাঙ্খিত লক্ষ্যমাত্রার দিকে এগিয়ে যেতে গতির সঞ্চার করে থাকে, এগুলি তার প্রকৃষ্টউদাহরণ। /
৩১ জানুয়ারি, ২০১৯ তারিখে বাজেট অধিবেশনের আগে সংবাদমাধ্যমের কাছে প্রধানমন্ত্রীর বিবৃতি

আপনাদের সবাইকে ২০১৯ সালের অনেক অনেক শুভেচ্ছা। আজ সংসদের বাজেট অধিবেশন শুরু হতে চলেছে। একটু পরেই মহামান্য রাষ্ট্রপতি উভয় সদনের সংযুক্ত অধিবেশনকে সম্বোধন করবেন। গতবার আমরা সবাই সংসদের গতিবিধি দেখেছি। আজ দেশ সচেতন হয়ে উঠেছে। প্রত্যেক নাগরিক সংসদের গতিবিধিকে অত্যন্ত পুঙ্খানুপুঙ্খভাবে দেখে। আজ দেশের প্রতিটি ছোটখাট ঘটনার খবরও দ্রুত সাধারণ মানুষের কাছে পৌঁছে যায়। সেজন্য যাঁদের সংসদে আলোচনায় কোন উৎসাহ নেই, বিতর্কে কোন উৎসাহ নেই, তাঁদের প্রতি সমাজে অসন্তোষ সৃষ্টি হওয়া অত্যন্ত স্বাভাবিক। আমি আশা করি, আমাদের সকল সম্মানিত সাংসদ এই জনভাবনাকে মাথায় রেখে এই বাজেট অধিবেশনকে গভীরভাবে, বিস্তারিতভাবে, তথ্য সমৃদ্ধভাবে ব্যবহার করবেন, আলোচনায় অংশগ্রহণ করবেন, নিজেদের বক্তব্য রাখবেন, সংসদকে উপকৃত করবেন। সরকার উপকৃত হবে। আমাদের এই অধিবেশনে যত কাজ রয়েছে তার অধিকাংশই যেন মাননীয় সাংসদরা করেন, তাঁদের কাছে আমি এই প্রত্যাশা করি। আমি এটা ভালোভাবেই জানি যে তাঁরা যখন নিজের নিজের সংসদীয় ক্ষেত্রে ফিরে যাবেন, তখন এবারে সংসদ চলাকালীন তাঁদের ব্যবহার যত ভালো এবং ইতিবাচক থাকবে, ততই তাঁরা নিজের অঞ্চলে ইতিবাচক সাড়া পাবেন। আমি বিশ্বাস করি, সকলেই বিষয়টির গুরুত্ব স্বীকার করবেন। ‘সবকা সাথ, সবকা বিকাশ’ – এই মন্ত্র নিয়ে আমরা এগিয়ে চলেছি। ভবিষ্যতেও আমরা এই মন্ত্রের প্রতি দায়বদ্ধ থাকব। সংসদেও সবাইকে সঙ্গে নিয়ে দেশের উন্নয়নের জন্য কাজ করার সিদ্ধান্ত আমরা এগিয়ে যেতে চাই। আমরা যাতে সমস্ত বিষয় নিয়ে আলোচনা করতে পারি সে চেষ্টা চালিয়ে যাব। আমি মুক্ত মনের আলোচনাকে আমন্ত্রণ জানাই। অধিবেশন যাতে খুব ভালোভাবে সম্পন্ন হয়, সেজন্য সকল সদস্যকে স্বাগত জানাই। আসুন, আমরা সবাই মিলে ভবিষ্যৎ ভারত নির্মাণের জন্য কোন না কোন অবদান রাখার গর্ব অর্জন করি। অনেক অনেক ধন্যবাদ।
ফ্রান্সের রাষ্ট্রপতি ফ্রাঙ্কোয়া অল্যান্দকে প্রধানমন্ত্রীর ‘জীবন বৃক্ষ’ ছবি উপহার

নয়াদিল্লি, ১২ এপ্রিল, ২০১৫ প্রধানমন্ত্রী শ্রী নরেন্দ্র মোদী তাঁর ফ্রান্স সফরকালে ফরাসী রাষ্ট্রপতি ফ্রাঙ্কোয়া অল্যান্দ’কে ‘জীবন বৃক্ষ’ শীর্ষক একটি চিত্র উপহার দিয়েছেন। এই বৃক্ষ ভারতে প্রকৃতির প্রতি যে পরম্পরাগত সামাজিক শ্রদ্ধা দেখানো হয় তাকেই প্রতিফলিত করে। ফ্রান্স আগামী ডিসেম্বরে জলবায়ু পরিবর্তন সংক্রান্ত রাষ্ট্রসঙ্ঘ কাঠামো কনভেনশনের আয়োজন করবে। বটবৃক্ষের মতো বহু শেকড় ও শাখা-প্রশাখা যুক্ত ‘জীবন বৃক্ষ’ ফল, বীজ, আশ্রয়, আরোগ্য, প্রজনন এবং পুনর্জীবনের প্রতীক, যা জীবনের অস্তিত্ব বজায় রাখে এবং পরিবেশ প্রকৃতিকে নির্মল করে। ‘জীবন বৃক্ষ’ ছবিটি রেশমের ওপর রঞ্জক পদার্থের সাহায্যে ওড়িশার শিল্পী ভাস্কর মহাপাত্র অঙ্কন করেছেন। বিশিষ্ট এই শিল্পী বিগত তিন দশক ধরে এই বিশেষ চিত্রাঙ্কণের সঙ্গে যুক্ত রয়েছেন। পরম্পরাগত শিল্প নৈপুণ্যে সমৃদ্ধ রঘুরাজপুর গ্রামের এই শিল্পী ললিতকলা অ্যাকাডেমি থেকে সম্মানিত। ভাস্কর মহাপাত্র তাল গাছের পাতায় এবং পটচিত্র শিল্পে বিশেষজ্ঞ।
অতি উচ্চতায় জীববিদ্যা এবং ওষুধ সংক্রান্ত যৌথ গবেষণায় ভারত-কিরঘিজস্তান মউ অনুমোদিত

অধিক উচ্চতায় জীববিদ্যা ও ওষুধ সংক্রান্ত যৌথ গবেষণা বিষয়ে ভারত-কিরঘিজস্তানের মধ্যে স্বাক্ষরিত মউটি অনুমোদন করল প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা। এর লক্ষ্য,বিজ্ঞান এবং ওষুধ ক্ষেত্রে বিশেষ করে,অধিকতর উচ্চতায় জীববিদ্যা এবং ওষুধের ক্ষেত্রে পারস্পরিক সম্পর্ক বৃদ্ধি ও উন্নতিকরণ। এই মউ,অধিকতর উচ্চতায় বাহিনীর দৈহিক এবং মানসিক স্বাস্থ্য সম্পর্কে জানতে সাহায্য করবে। যোগাসন,আয়ুর্বেদ এবং অন্যান্য সম্পূরকের মাধ্যমে উচ্চতা সংক্রান্ত শারীরিক-মানসিক অসুবিধা দূর করতে সাহায্য করবে।
মহারাণা প্রতাপের জন্মদিনে প্রধানমন্ত্রী শ্রদ্ধার্ঘ

নয়াদিল্লী, ৯ মে, ২০২১ প্রধানমন্ত্রী শ্রী নরেন্দ্র মোদী মহারাণা প্রতাপকে তাঁর জন্মদিনে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন যে মহারাণা প্রতাপ তাঁর অপ্রতিরোধ্য সাহস, শৌর্য্য ও রণকৌশলের জন্য মা ভারতীকে গৌরবান্বিত করেছেন। মাতৃভূমির জন্য তাঁর ত্যাগ ও উৎসর্গ সর্বদা স্মরণীয় হয়ে থাকবে।
মধ্যপ্রদেশের প্রতিষ্ঠা দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী আজ মধ্যপ্রদেশের প্রতিষ্ঠা দিবস উপলক্ষে রাজ্যবাসীকে শুভেচ্ছা জানিয়েছেন। ১৯৫৬ সালের পয়লা নভেম্বর মধ্যপ্রদেশ রাজ্য প্রতিষ্ঠিত হয়। এক ট্যুইট বার্তায় প্রধানমন্ত্রী বলেছেন, “প্রাকৃতিক সম্পদে পরিপূর্ণ তথা সমৃদ্ধ ও বৈচিত্র্যময় সংস্কৃতিসম্পন্ন এই রাজ্যটি অগ্রগতি ও বিকাশের পথে এগিয়ে চলুক”।
প্রধানমন্ত্রী শ্রী নরেন্দ্র মোদীর সঙ্গে টেলিফোনে অস্ট্রিয়ার রাষ্ট্রপতি ডঃ আলেকজান্ডার ভান দের ব্যালেনের কথা

প্রধানমন্ত্রী শ্রী নরেন্দ্র মোদী আজ টেলিফোনে অস্ট্রিয়ার রাষ্ট্রপতি ডঃ আলেকজান্ডার বান দের ব্যালেনের সঙ্গে টেলিফোনে কথা বলেন। ঘূর্ণিঝড় আমফানে ভারতে জীবনহানি ও সম্পত্তির ব্যাপক ক্ষয়ক্ষতিতে অস্ট্রিয়ার রাষ্ট্রপতি শোক প্রকাশ করেন। কোভিড-১৯ মহামারির প্রেক্ষিতে দুই নেতা স্বাস্থ্য ও আর্থিক ক্ষেত্রে বিরূপ প্রভাব মোকাবিলায় গৃহীত বিভিন্ন পদক্ষেপ নিয়েও মতবিনিময় করেন।বর্তমান চ্যালেঞ্জ মোকাবিলায় আন্তর্জাতিক সহযোগিতা গড়ে তোলার ওপর দুই নেতাই জোর দেন। কোভিড পরবর্তী বিশ্বে ভারত – অস্ট্রিয়ার সম্পর্ককে আরও নিবিড় ও প্রশস্ত করার ব্যাপারে উভয় নেতাই গভীর আগ্রহ প্রকাশ করেন। শ্রী মোদী দুই দেশের মধ্যে পরিকাঠামো, প্রযুক্তি, গবেষণা, উদ্ভাবন প্রভৃতি ক্ষেত্রে সহযোগিতা আরও বাড়ানোর সুযোগ-সুবিধার কথা উল্লেখ করেন। দুই নেতাই আশা প্রকাশ করেন, বর্তমান স্বাস্থ্য সঙ্কট খুব শীঘ্রই আন্তর্জাতিক দুনিয়া কাটিয়ে উঠতে সক্ষম হবে এবং পরিবেশ সুরক্ষার মতো দীর্ঘমেয়াদী উদ্বেগের বিষয়গুলির ওপর পুনরায় দৃষ্টি দিতে পারবে।
প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী মাননিয়া শেখ হাসিনার সঙ্গে আজ টেলিফোনে বাক্যালাপ হয়েছে

প্রধানমন্ত্রী শ্রী নরেন্দ্র মোদী আজ টেলিফোনে বাংলাদেশের প্রধানমন্ত্রী শেখ হাসিনার সঙ্গে কথা বলেছেন। প্রধানমন্ত্রী শ্রী মোদী ঈদ-উল-ফিতর উপলক্ষ্যে শ্রীমতী শেখ হাসিনা এবং বাংলাদেশের জনগণকে শুভেচ্ছা জানান। সম্প্রতি সামুদ্রিক ঘূর্ণিঝড় আম্ফানের দরুন দু’দেশের ক্ষয়ক্ষতির বিষয়েও দুই নেতা মত বিনিময় করেন।পাশাপাশি কোভিড-19 অতিমারীর পরিস্থিতির বিষয়ে দুই শীর্ষ নেতা কথা বলেন। এই পরিস্থিতি মোকাবিলায় দু দেশের সহযোগিতার বিষয়টি গুরুত্ব পায়। প্রধানমন্ত্রী শ্রী নরেন্দ্র মোদী এই প্রতিকূল পরিস্থিতিতে বাংলাদেশের পাশে থাকার কথা পুনরায় ব্যক্ত করেন। প্রধানমন্ত্রী শ্রী মোদী,বাংলাদেশের প্রধানমন্ত্রীর সুস্বাস্থ্য ও সার্বিক মঙ্গল কামনা করে শুভেচ্ছা জানান।পাশাপাশি বন্ধু মনোভাবাপন্ন বাংলাদেশের জনগণকে শুভেচ্ছা জানান।
ভারতে কোভিড-১৯এর বিরুদ্ধে লড়াইয়ের ফল স্বরূপ টিকাকরণের সংখ্যা ৫০ কোটি ছাড়িয়ে গেছে: প্রধানমন্ত্রী

নতুন দিল্লি,৬আগস্ট,২০২১ প্রধানমন্ত্রী শ্রী নরেন্দ্র মোদী বলেছেন,টিকাকরণের সংখ্যা ৫০ কোটি ছাড়িয়ে গেছে, ভারতীয়দের প্রত্যাশায় এই সংখ্যা গড়ে উঠেছে এবং 'সকলকে বিনামূল্যে টিকাকরণ'এর আওতায় আমাদের নাগরিকদের টিকাদান সুনিশ্চিত করছে। এক ট্যুইট বার্তায় প্রধানমন্ত্রী বলেছেন, "ভারতে কোভিড-১৯এর বিরুদ্ধে লড়াইয়ে এই সংখ্যা অনুপ্রেরণা যোগায়।টিকাকরণের সংখ্যা ৫০ কোটি ছাড়িয়ে গেছে।আমাদের প্রত্যাশায় এই সংখ্যা গড়ে উঠেছে এবং # সকলকে টিকা,বিনামূল্যে টিকা-এর আওতায় আমাদের নাগরিকদের টিকাদান সুনিশ্চিত করছে।"
প্যারা শ্যুটিং বিশ্বকাপে সোনা জয়ের জন্য প্রধানমন্ত্রী ভারতীয় শ্যুটার শ্রীহর্ষ দেবারাদ্দিকে অভিনন্দন জানিয়েছেন

নতুন দিল্লি, ০৮ জুন, ২০২২ প্রধানমন্ত্রী শ্রী নরেন্দ্র মোদী প্যারা শ্যুটিং বিশ্বকাপে সোনা জেতার জন্য ভারতীয় শ্যুটার শ্রীহর্ষ দেবারাদ্দিকে অভিনন্দন জানিয়েছেন। স্পোর্টস অথরিটি অফ ইন্ডিয়ার টুইটের প্রতিক্রিয়ায় এক টুইট বার্তায় প্রধানমন্ত্রী বলেছেন, "সোনা জয়ের জন্য শ্রীহর্ষ দেবারাদ্দির জন্য আমরা গর্বিত। তাঁর লক্ষ্য অন্যদের অনুপ্রাণিত করে। তাঁর ভবিষ্যৎ প্রচেষ্টার জন্য শুভকামনা।"